EkBass/fiwiki-20250220-pages-articles huggingface dataset:
Murray Gold

Murray Jonathan Gold (s. 28. helmikuuta 1969 Portsmouth, Englanti) on brittiläinen säveltäjä, joka tekee musiikkia televisiosarjoihin, elokuviin ja teatteriin. Hän on myös dramaturgi. Gold on tehnyt musiikkia muun muassa televisiosarjoihin Doctor Who (2005–), Scott & Bailey (2011) ja Hävytöntä (2004–2013) sekä elokuviin Arvoituksia arkussa (2007) ja Veronika päättää kuolla (2009). Gold on saanut neljä Bafta-ehdokkuutta parhaasta musiikista televisiosarjoista Vanity Fair – Turhuuden turuilla (1999), Älä kerro äidille (2000), Casanova (2005) ja Doctor Who. == Doctor Who == Gold on toiminut BBC:n tuottaman tieteissarjan Doctor Whon musiikista vastaavana ohjaajana vuodesta 2005 lähtien. Goldin aikakaudella sarjan musiikki hyödyntää enemmän orkesterisovituksia kun sarjan alkuaikoina sen musiikki oli pääosin elektronista. Hän teki uuden sovituksen sarjan tunnusmusiikista sen viidennen kauden alussa vuonna 2010. Gold on säveltänyt useita teemoja sarjan päähahmolle tohtorille kuten esimerkiksi yhdeksännen ja kymmenennen tohtorin teemat The Doctor's Theme ja The Doctor Forever sekä yhdennentoista tohtorin teemat I Am The Doctor ja A Madman With A Box. Hän on myös luonut useita teemamusiikkeja sarjan muille hahmoille. Gold on myös säveltänyt Doctor Whon spin-off-sarjojen The Sarah Jane Adventures ja Torchwood tunnusmusiikin, ja vastaa jälkimmäisen sarjan musiikista Ben Fosterin kanssa. == Lähteet == == Aiheesta muualla == * Luokka:Brittiläiset elokuvasäveltäjät Luokka:Doctor Who Luokka:Vuonna 1969 syntyneet Luokka:Elävät henkilöt
Strontiumkarbonaatti

Strontiumkarbonaatti (SrCO3) on strontium- ja karbonaatti-ionien muodostama epäorgaaninen ioniyhdiste. Yhdiste esiintyy luonnossa strontianiittimineraalina. Strontiumkarbonaattia voidaan käyttää metallisen strontiumin ja strontiumyhdisteiden, lasitteiden ja keramiikan sekä loisteaineiden valmistuksessa sekä pyrotekniikassa. == Ominaisuudet == Huoneenlämpötilassa strontiumkarbonaatti on valkoista kiteistä ainetta. Yhdiste on käytännöllisesti katsoen veteen liukenematonta, mutta liukenee happoliuoksiin muodostaen happojen suoloja sekä ammoniumioni- tai hiilidioksidipitoiseen veteen. Kuumennettaessa strontiumkarbonaattia 924-926 °C:n lämpötilaan yhdisteen alkeiskoppi muuttuu rombisesta heksagonaaliseksi. Kuumennettaessa enemmän noin 1 500 °C:n lämpötilaan strontiumkarbonaatti hajoaa strontiumoksidiksi ja hiilidioksidiksi.J. Paul MacMillan, Jai Won Park, Rolf Gerstenberg, Heinz Wagner, Karl Köhler & Peter Wallbrecht: Strontium and Strontium Compounds, Ullmann's Encyclopedia of Industrial Chemistry, John Wiley & Sons, New York, 2000. Viitattu 5.12.2014 :SrCO3 → SrO + CO2 == Valmistus ja käyttö == Strontiumkarbonaattia valmistetaan celestiittimineraalista, joka on koostumukseltaan strontiumsulfaattia. Ensimmäisessä vaiheessa strontiumsulfaatti pelkistetään hiilen avulla strontiumsulfidiksi, joka liukenee veteen. Strontiumsulfidiliuoksista strontiumkarbonaattia saostetaan joko hiilidioksidin tai natriumkarbonaatin avulla. Menetelmän valinta riippuu muun muassa mahdollisuuksista hyödyntää sivutuotteina muodostuva vetysulfidi ja natriumsulfidi. Saostunut tuote suodatetaan ja kuivataan. :SrS + CO2 \+ H2O → SrCO3 \+ H2S :SrS + Na2CO3 → SrCO3 \+ Na2S Strontiumkarbonaatin tärkein kohde on ollut väritelevisioissa käytettävien kuvaputkien loisteaineiden valmistus. Strontiumkarbonaatista valmistetaan muita strontiumyhdisteitä kuten strontiumkloridia, strontiumnitraattia ja strontiumoksidia, josta pelkistetään metallista strontiumia. Strontiumkarbonaattia käytetään myös kestomagneettien ja dielektristen keraamien valmistukseen, lyijyn poistamiseen sinkistä ja punaisten ilotulitteiden valmistamiseen. == Lähteet == == Aiheesta muualla == *PubChem: Strontium carbonate Luokka:Karbonaatit Luokka:Strontiumyhdisteet
Unwelcome

Unwelcome on Arsisin viides studioalbumi, joka julkaistiin 30. huhtikuuta 2013. == Kappaleet == # # # # # # # # # # == Kokoonpano == ;Yhtye * James Malone – laulu, kitara * Brandon Ellis – kitara * Noah Martin – bassokitara, taustalaulu * Shawn Priest – rummut ;Vierailevat muusikot * Ryan Knight – kitarasoolo (kappale 7) * Nick Cordle – kitarasoolo (kappale 9) ;Tuotanto * Mark Lewis – tuottaja, äänittäjä * Eyal Levi – äänittäjä * Mark Riddick – grafiikka, layout == Arvostelut == * About.com: About.com: Album review * Metal Blast: Metal Blast review * Metalholic.com: 8.1/10Metalholic.com: Album review == Lähteet == == Aiheesta muualla == * * Unwelcome discogs.com -sivustolla Luokka:Vuoden 2013 albumit Luokka:Arsisin albumit
FS Arago (P675)

Arago (runkonumerot A795 ja P675) on Ranskan laivaston Lapérouse-luokan ulkovartioalus. == Valmistus == Alus tilattiin Lorientista DCN:ltä, missä köli laskettiin 26. kesäkuuta 1989. Se laskettiin vesille 6. syyskuuta 1990 ja otettiin palvelukseen 9. heinäkuuta 1991.Marine Nationale - Arago == Palvelus == Alus aloitti palveluksensa merentutkimusaluksena Papeetella, mistä se palasi Touloniin 1. heinäkuuta 2002. Alus muutettiin ulkovartioalukseksi ja palautettiin palvelukseen 1. lokakuuta. Alus korvasi 2011 La Railleusen Papeetella.netmarine.net - Arago == Lähteet == Luokka:Lapérouse-luokan merentutkimusalukset
Risto Pohjanpalo

Risto Inko Pohjanpalo (s. 3. kesäkuuta 1947) on suomalainen radiotoimittaja. Hän toimi yli 30 vuotta Yleisradiossa ja 1997–2009 MTV-konsernissa Radio Novan ja Sävelradion uutispäätoimittajana ja MTV:n multimediatoiminnan päällikkönä. Hän sai Valtion journalistipalkinnon vuonna 2009.Valtion journalistipalkinto Erkki Laatikaiselle, Keskisuomalainen 10.6.2009. Viitattu 15.8.2014. Pohjanpalo valmistui ylioppilasmerkonomiksi Kokkolan kauppaoppilaitoksesta 1971. Jo kouluaikoinaan Pohjanpalo toimi Yleisradion Keski-Pohjanmaan alueradiossa ensin avustajana ja sitten vakinaisena toimittajana vuosina 1966–1974. Hän teki tuolloin uutis- ja ajankohtaisjuttuja myös valtakunnallisiin radio- ja tv-ohjelmiin.Journalistipalkintojen jako, Opetusministeriö 10.6.2009. Viitattu 5.12.2014. Pohjanpalo siirtyi Helsinkiin 1974 ja toimi kymmenisen vuotta radion pääuutislähetyksen Päivän peilin toimittajana. Hän sai usein erityistehtäviä muun muassa vaalitulospalvelujen tuottajana ja projektinvetäjänä ETYKin 10-vuotisjuhlien radioinnissa ja televisioinnissa 1985. Uutistoimituksen toimituspäälliköksi Pohjanpalo nimitettiin 1988. Hänen johdollaan Yle aloitti ensin säännölliset yöuutiset ja sitten ympärivuorokautiset uutiset tasatunnein. Vuonna 1997 Pohjanpalo siirtyi Yleisradiosta perustamaan ja vetämään ensimmäisen valtakunnallisen kaupallisen radioaseman Radio Novan uutistoimintaa vastaavana päätoimittajana. Hän sai myöhemmin tehtäväkseen johtaa myös MTV:n uutisten multimediatoimitusta. Pohjanpalo toimi 1980-luvulla Radio- ja TV-toimittajien liiton RTTL:n hallituksessa. Hän oli mukana perustamassa Sähköisen median päätoimittajat -yhdistystä ja toimi sen puheenjohtajana vuodesta 2004. Vuosina 1998–2009 hän oli sotilastiedotusyhdistys TK-Tiedotuskillan puheenjohtaja. Julkisen sanan neuvostossa Risto Pohjanpalo on toiminut 1999–2004 muun muassa varapuheenjohtajana. Eläkkeelle siirryttyään Pohjanpalo toimii Keskipohjanmaa- lehden kolumnistina ja journalismialan kouluttajana yrityksensä Pohjanpalo Media kautta.Risto Pohjanpalo, LinkedIn, viitattu 5.12.2014. ==Lähteet== Luokka:Suomalaiset päätoimittajat Luokka:Ylen henkilöstö Luokka:Vuonna 1947 syntyneet Luokka:Elävät henkilöt Luokka:Suomalaiset radiotoimittajat Luokka:MTV
Vladimir Aleksejev (suunnistaja)

Vladimir Aleksejev (, s. 1961) on entinen venäläinen/neuvostoliittolainen suunnistaja, joka edusti maataan seitsemissä suunnistuksen MM-kilpailuissa v. 1987–2001. Hänen paras henkilökohtainen sijoituksensa MM-kilpailuissa oli 4. (v. 1991, Marianske Lazne, Tšekkoslovakia). MM-kilpailujen viesteissä Alexejev sijoittui Neuvostoliiton/Venäjän joukkueissa kolme kertaa sijalle 4 ja kolme kertaa sijalle 5.World Orienteering Championship, senior statistics 1966–2006 Seuratasolla Alexejev edusti Pohjoismaisissa kilpailuissa Ikaalisten Nouseva- Voimaa vuosina 1991–2003 sijoittuen parhaimmillaan Jukolan viestissä sijalle 9 vuonna 1995.Ikaalisten Nouseva-Voiman www-sivutJukolan Viestin tulosarkisto == Lähteet == Luokka:Venäläiset suunnistajat Luokka:Elävät henkilöt
Lauri Helve

Lauri Kaarle Olavi Helve (4. helmikuuta 1943 Helsinki – 19. maaliskuuta 2018Lehdistöneuvos Lauri Helve on kuollut. Kauppalehti 19.3.2018. Viitattu 19.3.2018. Helsinki) oli suomalainen taloustoimittaja ja lehdenkustantaja.Kuka kukin on 2003, s. 211. Helsinki 2002. ISBN 951-1-18086-X Hän toimi Kaup­pa­leh­den vas­taa­va­na pää­toi­mit­ta­ja­na ja kustantajana 1989–2003. Hän sai lehdistöneuvoksen arvon 2001 ja Valtion journalistipalkinnon vuonna 2002.Kuka: Lauri Helve. Helsingin Sanomat 4.2.2013. Viitattu 20.3.2018. Helve kir­joit­ti yli­op­pi­laak­si Munkkiniemen yhteiskoulusta Helsingissä ja suo­rit­ti sa­no­ma­leh­ti­tut­kin­non Tampereen yliopistossa 1968. Hän toimi ensin Aa­mu­leh­den toi­mit­ta­ja­na 1966–1967 ja sitten 17 vuotta Hel­sin­gin Sa­no­mien ta­lous­toi­mi­tuk­ses­sa 1967–1984. Saman konsernin Il­ta- Sa­no­mien pää­toi­mit­ta­ja­na hän oli 1985–1989, kunnes palasi talousjournalismiin tultuaan nimitetyksi Kaup­pa­leh­den vas­taa­va­ksi pää­toi­mit­ta­ja­ksi 1989 ja kus­tan­ta­ja­ksi 1990. Hän toimi myös Kaup­pa­leh­den hal­li­tuk­ses­sa 1998–2003 sekä omistajayhtiö Alma Median joh­to­kun­nas­sa 1999–2002 ja hal­li­tuk­ses­sa 2002–2011. Valtion journalistipalkinnon perusteluissa Helpeestä todetaan:Neljälle journalistipalkinnot. Opetusministeriö 28.5.2002. Viitattu 5.12.2014. > ”Nasevan ajankohtaiskirjoittamisensa ansiosta Helve on merkittävä > yhteiskunnallisen keskustelun käynnistäjä ja aktiivinen suomalaisen > talouselämän kehittäjä. – – Kauppalehden nykyinen johtava asema on pitkälti > päätoimittaja Helven ansiota. – – Pitkän journalistin uransa aikana Helve on > tehnyt systemaattista työtä, jotta talouden ja yrityselämän ilmiöiden > seuranta olisi lukijoille helpommin ymmärrettävää.” ==Lähteet== ==Aiheesta muualla== * Lauri Helven muistokirjoitus Helsingin Sanomissa. Luokka:Suomalaiset päätoimittajat Luokka:Suomalaiset lehdenkustantajat Luokka:Vuonna 1943 syntyneet Luokka:Vuonna 2018 kuolleet
Pelengana

Pelengana on maalaiskunta ja sen keskuskylä Ségoun alueen Ségoun piirissä Malissa. Se sijaitsee Nigerjoen varrella viitisen kilometriä Ségoun keskustasta itään. Kunnassa on 56 300 asukasta (vuonna 2009). Pelenganan kunta rajoittuu pohjoisessa Ségoun piirin Baguindadougoun ja Markalan, idässä Togoun ja Boussinin, etelässä Cinzanan ja Sakoïban sekä lännessä Ségoun ja Diganidougoun kuntiin. Kuntaan kuuluu 28 kylää. Paikallisia elinkeinoja ovat maanviljely, karjanhoito, kalastus, käsityöammatit ja pienimuotoinen kaupankäynti. Pelenganan kautta kulkee Ségoun ja Moptin välinen maantie RN6. ==Lähteet== Luokka:Malin kunnat Luokka:Ségoun piiri
Togou

Togou on maalaiskunta ja sen keskuskylä Ségoun alueen Ségoun piirissä Malissa. Se sijaitsee Nigerjoen varrella 35 kilometriä Ségousta koilliseen. Kunnassa on 9 000 asukasta (vuonna 2009). Togoun kunta rajoittuu pohjoisessa Ségoun piirin Markalan ja Sansandingin, idässä Farakou Massan, etelässä Boussinin ja lännessä Pelenganan kuntiin. Pinnanmuodostukseltaan se on etupäässä tasankoa. Kuntaan kuuluu kymmenen kylää. Asukkaat ovat soninkeja, bambaroita ja fulbeja. Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat hirssi ja riisi. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan käsityöammatteja ja kaupankäyntiä. Tougoussa pidetään viikoittaiset markkinat. Kylässä on myös terveysasema. ==Lähteet== Luokka:Malin kunnat Luokka:Ségoun piiri
Farakou Massa

Farakou Massa on maalaiskunta Ségoun alueen Ségoun piirissä Malissa. Sen keskuskylä Kominè sijaitsee Nigerjoen rannalla 55 kilometriä Ségousta koilliseen. Kunnassa on 14 300 asukasta (vuonna 2009). Farakou Massan kunta rajoittuu pohjoisessa Ségoun piirin Sibilan, idässä Dioron, etelässä Boussinin, lounaassa Togoun ja luoteessa Sansandingin kuntiin. Seutu kuuluu Sahelin ja Sudanin siirtymävyöhykkeeseen. Pinnanmuodostukseltaan se on pääosin tasankoa. Kuntaan kuuluu kahdeksan kylää. Asukkaat ovat etupäässä soninkeja, fulbeja, bambaroita, bozoja ja somonoja. Vallitseva uskonto on islam. Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat hirssi, durra, maapähkinä, maissi, maapapu, lehmänpapu, riisi ja vihannekset. Kotieläimiä ovat naudat, lampaat, vuohet ja aasit. Lisäksi harjoitetaan käsityöammatteja ja pienimuotoista kaupankäyntiä. Kominèssa on markkinapaikka. Kunnan liikenneyhteydet ovat heikot. Palveluihin kuuluvat alakoulut ja terveysasema. ==Lähteet== Luokka:Malin kunnat Luokka:Ségoun piiri
Länsialbaynbikol

Länsialbaynbikol on bikol-kieli, jota puhutaan Filippiinien Albayn provinssissa Luzonin saaren eteläosassa. Kieltä puhui SIL Internationalin mukaan äidinkielenä ihmistä vuonna 2009. Länsialbaynbikol kuuluu bikol-kielten sisämaahaaraan ja on läheistä sukua buh’inoninbikolille, liboninbikolille ja mirayanbikolille. Kaikki neljä luokiteltiin ISO 639 -kielitunnusstandardissa alun perin yhdeksi kieleksi (”albaynbikol”), mutta tammikuussa 2010 luokittelua muutettiin ja kaikille varianteille annettiin erilliset kielikoodit. == Lähteet == Luokka:Bikol-kielet Luokka:Filippiinien kielet
Timo Laurila

Timo Laurila (s. 8. helmikuuta 1981) on suomalainen futsalpelaaja.Timo Laurila Urheilusuomi.com-sivustolla Hän edustaa kaudella 2014–2015 Futsal-Ykkösessä pelaavaa Pori Futsalia.Musan Salama Laurila on pelannut Suomen futsalmaajoukkueessa viisi ottelua.Palloliitto Hän on pelannut Futsal-liigaa Porin Palloilijoissa ja FC Jazzissa.FC Jazz Laurila on pelannut myös jalkapalloa. Kaudella 2014 hän edusti Kolmosen Toejoen Veikkoja.Toejoen Veikot Laurila on edustanut jalkapallossa myös Porin Palloilijoita ja Pihlavan Työväen Urheilijoita.Porilaista jalkapallohistoriikkia (sivu #3): vuodesta 1980 nykypäivään Pihlavan Työväen Urheilijat == Lähteet == Luokka:Suomalaiset futsalpelaajat Luokka:Vuonna 1981 syntyneet Luokka:Elävät henkilöt
Tiedeakatemiain neuvottelukunta

Tiedeakatemiain neuvottelukunta (eng. Council of Finnish Academies) oli Suomen neljän tiedeakatemian, (Suomen Tiedeseura, Suomalainen Tiedeakatemia, Teknillisten Tieteiden Akatemia ja Svenska tekniska vetenskapsakademien i Finland) yhteiselin. Tiedeakatemiaa muodostivat 1. tammikuuta 2018 uuden Suomen Tiedeakatemiat -yhteistyöneuvoston, jolle siirtyivät aiemmin Tiedeakatemiain neuvottelukunnalle (TANK) kuuluneet tehtävät. Yhteistyösopimuksen mukainen neuvoston ensimmäinen vastuuakatemia oli Suomalainen Tiedeakatemia. TANKin toiminta päättyi 31. joulukuuta 2017. == Organisaatio == Tiedeakatemiain neuvottelukuntaan kuului kahdeksan jäsentä, kaksi Suomalaisen Tiedeakatemian nimeämää jäsentä, kaksi Suomen Tiedeseuran nimeämää jäsentä sekä yksi Teknillisten Tieteiden Akatemian ja yksi Svenska Tekniska Vetenskapsakademien i Finlandin nimeämä jäsen. Lisäksi neuvottelukuntaan kuului kaksi jäsentä, jotka nimesi Tieteellisten seurain valtuuskunnan hallitus. Neuvottelukunnan toimikausi oli kolme vuotta. Tiedeakatemiain neuvottelukunnan sihteeristö toimi Tieteellisten seurain valtuuskunnan yhteydessä. Neuvottelukunnan toimitilat olivat Helsingissä Snellmaninkadulla. == Historia == Suomen Tiedeseura ja Suomalainen Tiedeakatemia perustivat Tiedeakatemiain neuvottelukunnan (silloin nimellä Suomen Tiedeakatemiain Valtuuskunta) vuonna 1975 edistämään tiedeakatemioiden yhteistyötä ja tehostamaan tiedeakatemioiden vaikutusta kansallisesti ja kansainvälisesti. Vuosina 2008–2011 se toimi nimellä Tiedeakatemiajaosto. Teknillisten tieteiden akatemia ja Svenska tekniska vetenskapsakademien i Finland tulivat sen jäseniksi vuonna 2003. Valtuuskunnan ensimmäinen puheenjohtaja oli kansleri Mikko Juva. == Lähteet == Luokka:Suomalaiset tiedeyhdistykset Luokka:Tiedeakatemiat
Eeva Soivio

Eeva Soivio (s. 31. tammikuuta 1976 Seinäjoki) on suomalainen näyttelijä. Soivio on opiskellut Teatterikorkeakoulussa, josta hän valmistui teatteritaiteen maisteriksi vuonna 2002. Kristian Smeds kiinnitti Soivion suoraan Teatterikorkeakoulusta näyttelijäksi Kajaanin kaupunginteatteriin, jossa Soivio näytteli vuosina 2002–2005. Vuodesta 2006 alkaen hän on ollut kiinnitettynä vakituisena näyttelijänä helsinkiläisessä KOM-teatterissa. KOM- teatteri, vuodesta 2006 \- Vallankumous Ohj. Lauri Maijala Roolit: Rv. Perander, Hellu 2014 \- Kolme sisarta Ohj. Lauri Maijala Rooli: Masha 2013 \- Karkkipäivä Ohj. Pekka Milonoff Rooli: Katri 2012 \- Vadelmavenepakolainen Ohj. Arn-Henrik Blomquist Rooli: Useita 2011 \- Kalavale Ohj. Pekka Milonoff Rooli : Saunakukka Parantainen 2009 \- Kolmas Ohj. Johanna Freundlich Rooli: Veera 2008 \- Kohti Ohj. Pekka Milonoff Rooli: Anna 2008 \- Vanja-eno Ohj. Pekka Milonoff Rooli: Jelena 2007 \- Pidän Sinusta Huolta Ohj. Tuomo Aitta Rooli: Minna Kurkela 2006 \- Täällä Pohjantähden Alla Ohj. Pekka Milonoff Rooli: Elina 2006 Kajaanin Kaupunginteatteri, 2002-2005 \- Huhtikuun Noita Ohj. Fiikka Forsman Rooli: Desiree 2005 \- Kolme sisarta Ohj. Kristian Smeds Rooli: Olga 2004 \- Pirut ja Enkelit Tanssillinen teatteriesitys. Ohj. Samuli Reunanen koreografia Sonja Ryhänen Rooli: Piru-Parka 2004 \- Woyzeck Ohj. Kristian Smeds Rooli: Marie 2003 Muita esityksiä \- Kutsumattomia Vieraita Ohj. Reko Lundan Rooli: Netta Kansallisteatteri 2006 \- Solveigin Laulu Ohj. Fiikka Forsman Rooli: Solveig Turun Kaupunginteatteri 2005 Elokuva \- Karhuherra Paddington, äidin rooli, Dubbaus Werne 2014 \- Miten Meistä Tuli Ystäviä, Emmin rooli Ohj. Jarmo Lampela Kom elokuva 2013 \- Joulutarina, Aleksandran rooli, Ohj. Juha Wuolijoki Snapper Films elokuva 2007 \- Arvon Veli, bussikuskin rooli, Ohj. Mika Lehtinen YLE TV Elokuva 2004 Televisio \- Punainen Kolmio, Minni Asikaisen rooli, Ohj. Heidi Köngäs YLE TV 2015 \- Saapasjalkakissa, Svinksin rooli, Dubbaus Werne 2014 (Netflix) \- Ihan Sama, Anna Oittisen rooli, Ohj. Jarmo Lampela YLE TV 2014 \- Toisen Kanssa Johannan rooli, Ohj. Lauri Nurkse 2014 \- Napamiehet Ohj. Janne Reinikainen BUFO 2014 \- Jumalan Kaikki Oikut, Marjukan rooli, Ohj. Jarmo Lampela 2006 Radio \- Risto Räppääjä Ohj. Tarja Jakunaho YLE Kuunnelma 2012 \- Hissitarinoita Ohj. Pekka Kyrö YLE Kuunnelma 2008 \- Krokotiili Gena Ohj. Juha Wuolijoki YLE kuunnelma \- Meänkylä Ohj. Tarja Jakunaho YLE Kuunnelma \- Täällä Pohjantähden alla Ohj. Mm. Tarja Jakunaho YLE Kuunnelma Musiikki \- Kun ei parempaan pysty -musiikkiteatteri Ohj. Heidi Räsänen 2007 \- Vanhenisitko Kanssani - musiikkiteatteri 2004 \- liman tyttöjä -lauluyhtye 1998 lähtien ==Lähteet== ==Aiheesta muualla== * * Luokka:Elävät henkilöt Luokka:Vuonna 1976 syntyneet Luokka:Suomalaiset näyttelijät
Valkoiset (täsmennyssivu)

Valkoiset voi tarkoittaa esimerkiksi: * kaukasidisen eli valkoisen rodun edustajat * valkoiset, joidenkin maiden väestötilastoinnissa määritelty ihmisryhmä * valkoiset, Suomen sisällissodan osapuoli * valkoiset, Venäjän sisällissodan valkoinen armeija * valkoiset, yksi factioista eli Rooman valtakunnan vaunukilpa-ajotalleista
Ero-Lohko

Ero-Lohko (1951–1979) oli tummanrautias suomenhevosori, jonka isä oli Lohko, emä Sirkka-Lintu, isänisä Lohdutus ja emänisä Eri-Aaroni. (Hevosen alkuperäinen nimi oli Eri-Lohko, mutta tätä nimeä ei kelpuutettu kantakirjauksen yhteydessä vaan se muutettiin Ero-Lohkoksi.) Ero-Lohko kilpaili menestyksekkäästi ravurina voittaen neljä kertaa ravikuninkuuden vuosina 1958—1961. Se juoksi useita Suomen ennätyksiä, ja sen virallinen ennätys oli 24,8a, epävirallinen 22,2. Vuonna 1959 juostun virallisen ennätyksen alitti vasta Vonkaus vuonna 1973. Ero-Lohko piti samanaikaisesti hallussaan 1000 metrin, mailin ja 2000 metrin Suomen ennätyksiä. Ero-Lohkon kasvattaja oli Taavi Helander. Sen omistivat sen kilpailuvuosina Erkki Hakkarainen ja Kaarlo Partanen, joka valmensi ja ohjasti oria. Ori ravasi huippujuoksijaksi (34,9) jo nelivuotiaana ja paransi ennätyksiään tasaisesti. Jalkaongelmien vuoksi se joutui jättämään vuoden 1957 kuninkuusravit kesken, mutta voitti neljät seuraavat kuninkuusravit. Oriin huippuvuosi oli 1959, jolloin se voitti kolmestakymmenestä startistaan 23 ja teki kaikki kolme Suomen ennätystään. Kaikkiaan se starttasi 112 kertaa ja voitti 82,1 % starteistaan. Palkintorahoja se ei ansainnut läheskään yhtä paljon kuin aikalainen Reipas, yhteensä noin 3 370 000 silloista markkaa, koska se starttasi selvästi vähemmän. Partanen omisti Ero-Lohkon isän Lohkon ja kiinnostui varsasta heti sen hyvän juoksijasuvun vuoksi. Hänen mukaansa Ero- Lohkosta näki jo varsana, että sen etujalat olivat heikot ja se jäisi pienikokoiseksi (oriin säkäkorkeus oli täysikasvuisena 153 cm), mutta sen luonne oli vireä. Kun ori nelivuotiaana kilpauraansa aloittaessaan osoittautui lupaavaksi juoksijaksi, hän osti sen kasvattajalta yhdessä liikemies Erkki Hakkaraisen kanssa. Valmentaessaan oria hän totesi pian, että se rikkoi alkumatkasta helposti askellajin ravista laukaksi tai peitsiksi, mutta kun kunnollinen ravi löytyi, se oli sekä varmaa että tavattoman nopeaa. Heikkojen (kantakirjauksen yhteydessä sapelijalkaisiksi mainittujen) etujalkojen vuoksi ravivarmuutta ei voitu kehittää runsaalla ravaamisella valmennuksessa, ja Ero- Lohko voittikin monet kilpailut jäätyään ensin pitkän matkaa muita jälkeen askellajirikkojen vuoksi. Jalkaongelmat aiheuttivat pitkiäkin kilpailutaukoja (muun muassa vajaan vuoden ennen ensimmäistä ravikuninkuutta) ja johtivat lopulta kilpailemisen lopettamiseen ja hevosen myymiseen siitosoriiksi. Ero- Lohko sai siitosoriina yli 400 jälkeläistä. Se kantakirjattiin keväällä 1956 eikä saanut tuolloin mitään palkintoa (tuolloin suomenhevosia ei vielä kantakirjattu erilliselle juoksijasuunnalle, vaan ne arvosteltiin ensisijaisesti työhevosina), mutta se sai myöhemmin jälkeläisnäyttöjen perusteella Valio-palkinnon. Jälkeläisten joukossa on ravikuningatar Aiheen- Ilo. Ero-Lohko lopetettiin vuonna 1979 iäkkäänä mutta hyväkuntoisena. ==Lähteet== Luokka:Ravikuninkaalliset
Sammakonkitakasvit

Sammakonkitakasvit (Philydraceae) on pieni kasviheimo koppisiemenisten yksisirkkaislahkossa Commelinales. == Tuntomerkit == Kasvit ovat ruohoja ja usein villakarvaisia. Lehdet sijaitsevat kahdessa rivissä syrjittäin ja ovat miekkamaisia, tai lehdet ovat liereitä suvussa Philydrella. Kukat sijaitsevat ryhmissä kookkaiden suojuslehtien hangoissa. Kukat ovat avoinna vain päivän ja ovat vastakohtaisia. Kehäkiehkurat ovat erilaistuneet, mutta silti molemmat ovat terälehtimäisiä. Ulkokiehkuran ja sisäkiehkuran varren puoleiset kehälehdet ovat yhdistyneet ja varresta poispäin oleva ulkokiehkuran pariton kehälehti on kookas ja toisista erillinen, sisäkiehkuran vastaava terälehti on pieni ja hetiöön kiinnittynyt, paitsi suvussa Helmholtzia. Näin kehä näyttää kaksilukuiselta. Heteitä on vain yksi. Kussakin emilehdessä on paljon siemenaiheita. Siemenessä on pitkä alkio ja alkioripustin eli suspensori on tuskin kehittynyt. Kromosomiluku n = 8, 16, 17.Stevens 2001–, Viittaus 5.12.2014. == Levinneisyys == Heimon kasvit kasvavat Länsi-, Itä- ja Pohjois- Australiassa, Uudessa-Guineassa ja Kaakkois- Aasiassa.http://www.mobot.org/mobot/research/apweb/maps/philydraceaemap.gif Sammakonkita (Philydrum lanuginosum) esiintyy suurimmassa osassa heimon levinneisyysaluetta; muilla lajeilla sitä vastoin on paikallinen levinneisyys Uudessa-Guineassa ja Australiassa. == Luokittelu == Sammakonkitakasvit (Philydraceae), kenguruntassukasvit (Haemodoraceae) ja vesihyasinttikasvit (Pontederiaceae) muodostavat Commelinales-lahkon evoluutiopuussa kladin, jonka kasvien soluissa ei ole piidioksidikappaleita, mutta oksalaattikiteitä on. Kehälehdissä (tepaaleissa) on tanniinisoluja, istukoissa kivisoluja, ja hedelmä on verhiön suojaama. Heimossa on neljä sukua ja viisi lajia. Heimon evoluutiopuun haaroittuminen lienee alkanut noin 33 tai toisen arvion mukaan 47 miljoonaa vuotta sitten. === Suvut === * Helmholtzia F.Muell. * Philydrella Caruel * Philydrum Banks ex Gaertn. – sammakonkidat, laji sammakonkita (P. lanuginosum) http://data.kew.org/cgi-bin/vpfg1992/genlist.pl?PHILYDRACEAE == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. === Viitteet === == Aiheesta muualla == * Suomen Lajitietokeskus: Sammakonkitakasvit – Philydraceae * Flora of China: Philydraceae * Uuden Etelä-Walesin lajeja: http://plantnet.rbgsyd.nsw.gov.au/cgi- bin/NSWfl.pl?page=nswfl&lvl;=fm&name;=PHILYDRACEAE Luokka:Commelinales Luokka:Kasviheimot
Jepuan kirkko

Jepuan kirkko on nykyisin Uuteenkaarlepyyhyn kuuluvan entisen Jepuan seurakunnan kirkko. Kirkko rakennettiin puusta vuonna 1861 ja vastaavana mestarina toimi Johan Erik Romar. Kirkko on tasavartinen ristikirkko, jossa oli alun perin ristikeskustasta kohoava keskustorni. Tämä jouduttiin kuitenkin rakenteellisista syistä purkamaan ja uusi kellotapulinakin toimiva torni rakennettiin alttarilta katsottuna vastakkaisen sakaran päähän vuonna 1876. Kolmiosaisen tornin alin osa on nelikulmainen ja ylin lyhty kahdeksankulmainen. Tornin rakensi Lars Petter Kjäldström. Kirkon sisäkatteena on lautaholvaus. Kirkkoa on remontoitu ainakin vuosina 1880, 1884, 1908, 1927 1951 ja 1967. Nykyisellään kirkossa on istumapaikkoja 600 ihmiselle. Kirkossa on kahdet urut, joista uudemmat ovat vuodelta 1963. Ne ovat 2-sormioiset ja 14-äänikertaiset. Urut on rakentanut saksalainen Gebr. Jehmlich GmbH. Vanhat, 6-äänikertaiset urut ovat peräisin Pietarsaaren maaseurakunnan kirkosta, josta ne siirrettiin Jepualle jo vuonna 1888. Urkujen alkuperä ja ikä ei ole tarkkaan tiedossa, mutta niiden otaksutaan olevan Henrik Kahelinin rakentamat vuonna 1774. Kirkon alttaritalu on nimeltään ”Jeesus ja Maria Magdaleena ylösnousseen Vapahtajan haudalla” ja sen on maalannut Alexandra Frosterus- Såltin vuonna 1906. Kirkossa säilytetään myös vanhaa keskiajalta peräisin olevaa Pyhän Olavin puuveistosta, joka kuningas Davidiksi muutettuna oli alun perin kiinnitetty vanhojen urkujen fasadiin. ==Lähteet== * Uudenkaarlepyyn seurakunnan internetsivut ==Aiheesta muualla== Kirkko Luokka:Suomen puukirkot Luokka:Uudenkaarlepyyn rakennukset ja rakennelmat Luokka:Suomen 1860-luvulla rakennetut kirkot
Silje Øyre Slind

Silje Øyre Slind (s. 9. helmikuuta 1988) on norjalainen maastohiihtäjä, joka edustaa Oppdal IL -seuraa. Hänen kaksoissiskonsa Astrid Øyre Slind ja pikkusiskonsa Kari Øyre Slind ovat myös maastohiihtäjiä. Maastohiihdon maailmancupissa Slind kilpaili ensimmäisen kerran Sjusjøenissä marraskuussa 2011 sijoittuen 10 kilometrin vapaan hiihtotavan kilpailussa 32:nneksi. Joulukuussa 2014 Slind sijoittui Lillehammerin kolmen päivän kiertueella vapaan hiihtotavan sprintissä 15:nneksi saavuttaen ensimmäiset maailmancupin pisteensä. Maailmancupissa Slind on ollut palkintokorokkeella kerran sijoittuen toiseksi perinteisen hiihtotavan sprintissä Pyeongchangissa vuonna 2017. == Lähteet == Luokka:Norjalaiset maastohiihtäjät Luokka:Vuonna 1988 syntyneet Luokka:Elävät henkilöt
Andrei Larkov

Andrei Larkov (s. 25. marraskuuta 1989) on venäläinen maastohiihtäjä. Hän on olympia- ja MM-mitalisti. == Arvokilpailut == Larkov osallistui alle 23-vuotiaiden MM-kilpailuihin Otepäässä 2011. Hän oli parhaimmillaan 30 kilometrin kilpailussa neljäs. Larkov saavutti vuoden 2015 talviuniversiadeista Štrbské Plesosta kultaa sprintistä, 30 kilometriltä ja viestistä. Lahden MM-kilpailuissa 2017 hän sijoittui 15 kilometrin perinteisen hiihtotavan kilpailussa viidenneksi ja yhdistelmäkilpailussa kahdeksanneksi. Samoissa kisoissa hän oli mukana voittamassa Venäjälle viestihopeaa, ja niin ollen sai ensimmäisen MM-mitalinsa. Larkov saavutti Pyeongchangin olympialaisissa 2018 hopeaa 4 × 10 kilometrin viestissä ja pronssia 50 kilometrin perinteisen hiihtotavan yhteislähtökilpailussa. Seefeldin MM- kilpailuissa 2019 Larkov voitti hopeaa viestissä ja oli neljäs 15 kilometrin perinteisen hiihtotavan kilpailussa. == Maailmancup == Larkov debytoi maastohiihdon maailmancupin henkilökohtaisissa kilpailuissa joulukuussa 2012 Canmoressa 15 kilometrin perinteisen hiihtotavan kilpailussa saavuttaen heti ensimmäiset maailmancupin pisteensä sijalla seitsemän. Larkov debytoi maailmancupin viesteissä jo lähes kaksi vuotta aiemmin, tammikuussa 2011 Rybinskissä. Ensimmäisen palkintosijansa hän saavutti Tour de Skihin kuuluneessa Val di Fiemmen perinteisen hiihtotavan 15 kilometrin yhteislähtökilpailussa, jossa oli toinen tammikuussa 2018. Yksittäisessä maailmancupin kilpailussa hän sijoittui kärkikolmikkoon ensimmäisen kerran oltuaan kolmas Oslon 50 kilometrin perinteisen hiihtotavan yhteislähtökilpailussa maaliskuussa 2019. == Lähteet == * Andrey Larkov. Fis.ski Luokka:Venäläiset maastohiihtäjät Luokka:Vuonna 1989 syntyneet Luokka:Elävät henkilöt Luokka:Venäläiset olympiamitalistit
Sebastian Björkstrand

Sebastian Björkstrand (s. 31. maaliskuuta 1987Sebastian Björkstrand Playerhistory-sivustolla Sipoo, Suomi) on suomalainen futsalpelaaja. Björkstrand on pelannut Suomen futsalmaajoukkueessa 17 ottelua, joissa hän on tehnyt kymmenen maalia.Palloliitto Björkstrand on pelannut myös jalkapalloa. Hän on pelannut yhteensä 64 ottelua Ykkösessä ja 41 ottelua Kakkosessa edustaen Gamlakarleby BK:ta ja Tampereen Pallo-Veikkoja. Myös Björkstrandin kaksoisveli Kåre on jalkapalloilija ja futsalpelaaja. == Lähteet == Luokka:Suomalaiset futsalpelaajat Luokka:Vuonna 1987 syntyneet Luokka:Elävät henkilöt
Harri Haapaniemi (jalkapalloilija)

Harri Haapaniemi (s. 1. huhtikuuta 1981 Pori) on entinen suomalainen jalkapalloilija. Pelipaikaltaan Haapaniemi oli oikea laitapuolustaja. Hänen kasvattajaseuransa on Toejoen Veikot. FC Jazzissa Haapaniemi teki Veikkausliiga-debyyttinsä toukokuussa 2000 Tampere Unitedia vastaan. Tuo oli Haapaniemen kauden 2000 ainoa peli Veikkausliigassa. Kaudella 2001 hän pelasi Atlantis FC:ssä 15 ottelua Veikkausliigassa ja oli mukana voittamassa Suomen Cupia. Kausina 2002–2003 Haapaniemi pelasi AC Allianssissa 27 ottelua. Pääsarjatasolla hän pelasi yhteensä 42 ottelua jääden maaleitta. Haapaniemi oli myös mukana alle 20-vuotiaiden MM-kisoissa vuonna 2001 Argentiinassa. Hän oli avauskokoonpanossa jokaisessa ottelussa, kun Suomi putosi alkulohkojen jälkeen voitettuaan vain Jamaikan. ==Saavutukset== *Suomen Cup 2001 == Lähteet == * * http://www.veikkausliiga.hs.prewise.com/pelaajatilastot.asp * http://soccer-db.net/player/index.php?pl=12809&yr;=2001&la;=e Luokka:Suomalaiset jalkapalloilijat Luokka:Jalkapallon Suomen Cupin mestarit Luokka:Vuonna 1981 syntyneet Luokka:Elävät henkilöt
Ewelina Marcisz

Ewelina Marcisz (s. 2. helmikuuta 1991) on puolalainen maastohiihtäjä, joka edustaa MKS Halicz Ustrzyki Dolnea. Maastohiihdon maailmancupissa Marcisz kilpaili ensimmäisen kerran Jällivaarassa marraskuussa 2010. Maailmancupin pisteille hän pääsi ensimmäisen kerran Szklarska Poręban 10 kilometrin perinteisen hiihtotavan yhteislähtökilpailussa oltuaan 30:s. Joulukuussa 2014 hän sijoittui 29:nneksi Lillehammerin vapaan hiihtotavan sprintissä, joka oli osa kolmen kilpailun kiertuetta. Oslon MM-kilpailuissa 2011 Marcisz oli Puolan viestijoukkueen mukana kahdeksas. Henkilökohtaisilla matkoilla hän saavutti sprintissä sijoituksen 47 ja 10 kilometrin perinteisen hiihtotavan kilpailussa sijan 54. == Lähteet == Luokka:Puolalaiset maastohiihtäjät Luokka:Vuonna 1991 syntyneet Luokka:Elävät henkilöt
Harri Haapaniemi (jääkiekkoilija)

===Maajoukkueura=== Harri Haapaniemi (s. 2. kesäkuuta 1960 Kouvola) on suomalainen uransa jo päättänyt jääkiekkoilija. Hänen kasvattajaseuransa on KooKoo, jota hän edusti vuodet 1976-1978 I-divisioonassa ja vuodet 1982-1989 I-divisioonassa ja SM-liigassa. Vuodet 1980-1982 Haapaniemi edusti tuolloin SM-liigassa pelannutta Kiekkoreipasta. Hän pelasi vuodesta 1976 vuoteen 1989 kestäneen uransa aikana 184 peliä SM-liigassa tehden tehot 49+53=102. Haapaniemi kuului Suomen joukkueeseen alle 20-vuotiaiden MM-kisoissa vuonna 1980. Hän pelasi noissa kisoissa viisi ottelua tehopisteittä. == Lähteet == * * http://www.urheilusuomi.com/pori/pelaajakortti.asp?pelaajaid=6436&kausiid;=&joukkueid;= * http://www.quanthockey.com/wjc-u20/fi/teams/team-finland- forwards-1980-wjc-u20-stats.html Luokka:Suomalaiset jääkiekkoilijat Luokka:Vuonna 1960 syntyneet Luokka:Elävät henkilöt
Agneta Enckell

Agneta Birgitta Enckell (s. 26. joulukuuta 1957 Helsinki) on suomenruotsalainen runoilija. Koulutukseltaan hän on humanististen tieteiden kandidaatti.Vem och vad 1996, s. 94–95. Helsingfors 1996. ISBN 951-50-0800-X ==Ura== Agneta Enckellin esikoisteos oli runokokoelma Förvandlingar mot morgonen vuonna 1983. Sitä seurasivat kokoelmat Rum: Berättelser vuonna 1987 ja Falla (Eurydike) vuonna 1991; viimeksi mainittu teos oli Finlandia- palkintoehdokkaana. Enckell käsittelee teoksissaan miehisen ja naisellisen kielen suhdetta sekä puhumisen ja vaikenemisen vastakohtaisuutta. Vuonna 1993 Enckell sai Ruotsin Akatemian myöntämän Lydia ja Herman Erikssonin stipendin ja vuonna 2011 Gerard Bonnierin runouspalkinnon. Svenska Litteratursällskapet on palkinnut hänet vuosina 1988, 1992 ja 2006. Hän on myös ollut ehdolla Yleisradion Tanssiva karhu -palkinnon saajaksi 1999, 2006 ja 2011. Vuonna 2023 hän sai Ruotsin Akatemian Bellman-palkinnon. Hänen runojaan on käännetty muun muassa suomeksi ja unkariksi. Agneta Enckellin isä on Mikael Enckell ja veli Henrik Enckell. Hänen puolisonsa on säveltäjä Patrick Kosk. ==Teoksia== ===Ruotsiksi=== * Förvandlingar mot morgonen, 1983 * Häxans dröm är en lädervinge för tre röster och en man, 1985 * Rum: berättelser, 1987 * Falla (Eurydike), 1991 * Åter, 1995 * Sitt ansiktes avtryck, eller stenens begär (i stenens åder dom bär, stenens tidlösa begär), 1998 * Poesi med andra ord: En brevväxling om lyrik med Peter Mickwitz och Henrika Ringbom, 2003 * Innanför/utanför ((1+) 3 × 13 + (1+) 13) (eller 4 olika sätt att närma sig ett landskap -), 2005 * Anteckningar (intill ett nordligt innanhav), 2010 * Inte ett ord (jag är naken), 2014 * Poesin: En debattbok, 2014 (Matilda Södergran, Peter Mickwitz, Tatjana Brandt, Henrika Ringbom, Agneta Enckell, Ralf Andtbacka) ===Suomeksi=== * Huuhtoutumia, 2011. (Suomennos ja jälkisanat Helena Sinervo.) ===Käännöksiä=== * Sinervo, Helena: Snubblar till upprätt läge: Dikter i urval, 2014. (Översättning Agneta Enckell.) == Lähteet == ==Kirjallisuutta== * ==Aiheesta muualla== * * Agneta Enckell. Schildts & Söderströms. Luokka:Vuonna 1957 syntyneet Luokka:Elävät henkilöt Luokka:Suomenruotsalaiset kirjailijat Luokka:Suomalaiset runoilijat
Ateenan maatalousyliopisto

Ateenan maatalousyliopisto () on yliopisto, joka toimii Ateenassa Kreikassa. Se on perustettu vuonna 1920. Yliopisto on keskittynyt maataloustieteeseen. Yliopisto toimii Ateenan keskustan luoteispuolella paikalla, jossa aiemmin sijaitsi Triantafyllides-säätiön vuonna 1888 perustettu maatalouskoulu. Yliopistossa on seitsemän laitosta. == Laitokset == Yliopiston laitokset ovat: * Eläintieteiden laitos * Luonnontieteiden laitos (matematiikka, fysiikka, kemia, informatiikka, geologia, mineralogia, maatalousmeteorologia) * Luonnonvarojen hallinnan ja maataloustekniikan laitos * Maanviljelyn taloustieteen ja maaseudun kehityksen laitos * Maatalousbioteknologian laitos * Ravintotieteen ja -tekniikan laitos * Viljelykasvitieteen laitos == Lähteet == == Aiheesta muualla == * Γεωπονικό Πανεπιστήμιο Αθηνών - Agricultural University of Athens. Yliopiston verkkosivut. Luokka:Ateenan koulutus Luokka:Kreikan yliopistot ja korkeakoulut
Ateenan taidekorkeakoulu

Ateenan taidekorkeakoulu () on yliopisto, joka toimii Ateenassa Kreikassa. Se on perustettu vuonna 1837 ja nykyisessä muodossaan itsenäisenä korkeakouluna se on toiminut vuodesta 1930. Taidekorkeakoulussa on kaksi laitosta, jotka ovat kuvataiteiden laitos sekä taiteenteorian ja taidehistorian laitos. Korkeakoulu toimii kahdessa osoitteessa Ateenassa. == Lähteet == == Aiheesta muualla == * Ανωτάτη Σχολή Καλών Τεχνών - Athens School of Fine Arts. Yliopiston verkkosivut. Luokka:Ateenan koulutus Luokka:Kreikan yliopistot ja korkeakoulut Luokka:Kuvataideoppilaitokset
Kreikan avoin yliopisto

Kreikan avoin yliopisto () on yliopisto, joka toimii Patraksessa Kreikassa. Se on perustettu vuonna 1992 ja aloitti toimintansa vuonna 1999. Yliopisto tarjoaa lähes pelkästään etäopetusta sekä perus- että jatko-opintojen tasolla. Yliopistossa on neljä tiedekuntaa. Niissä on yhteensä 33 940 opiskelijaa, joista 15 250 on jatko-opiskelijoita. Henkilökunnan määrä on 294, joista 48 on akateemista tutkimushenkilökuntaa. Lisäksi toiminnassa on mukana noin 1 300 apuopettajaa. == Tiedekunnat == Yliopiston tiedekunnat ovat: * Humanistinen tiedekunta * Luonnon- ja teknillistieteellinen tiedekunta * Sovellettujen taiteiden tiedekunta * Yhteiskuntatieteellinen tiedekunta == Lähteet == == Aiheesta muualla == * Ελληνικό Ανοικτό Πανεπιστήμιο - Hellenic Open University. Yliopiston verkkosivut. Luokka:Kreikan yliopistot ja korkeakoulut Luokka:Patras
Harri Haapaniemi

Harri Haapaniemi on seuraavien henkilöiden nimi: *Harri Haapaniemi (s. 1981), suomalainen jalkapalloilija *Harri Haapaniemi (s. 1960), suomalainen jääkiekkoilija Luokka:Täsmennyssivut
Käpylän Urheilijat

Käpylän Urheilijat on vuonna 1921 perustettu helsinkiläinen urheiluseura, jonka toiminta on keskeytynyt kahdesti mutta aloitettu uudelleen. Seura liittyi Työväen urheiluliittoon (TUL). Ensi alkuun seura menestyi painissa, jonka raskaassa sarjassa seuran jäsen Kaarlo Ponsén oli aikansa paras maailmassa ja myös kautta aikojen Käpylän menestynein urheilija. Käpylän Urheilijat rakennutti vuonna 1925 talkootyöllä Käpylän työväentalon. 1920-luvulla Käpylän Urheilijat suuntautui työväenurheiluliikkeen kommunistiseen siipeen, joten sosiaalidemokraatit erosivat seurasta ja perustivat Käpylän Kunnon. Käpylän Urheilijat osallistui vuonna 1928 Punaisen urheiluinternationaalin järjestämiin Moskovan spartakiadeihin, joissa Ponsén johti suomalaisten maajoukkuetta. Tämän seurauksena seura erotettiin TUL:sta ja lakkautettiin 1931, ja sen talo siirtyi konkurssihuutokaupassa Helsingin Työväenyhdistyksen omistukseen. Sodan jälkeen seura perustettiin 1946 uudelleen, mutta toiminta hiipui 1970-luvulla. Vuonna 1982 toiminta alkoi jälleen, nyt jalkapallolla, ja laajentui varsinkin lasten ja nuorten liikuntakouluksi, ja mukaan tuli muun muassa skeittaus. Sitten se oli mukana järjestämässä Käpylän Kyläjuhlia ja perustamassa 1995 Käpylän Yhdyskuntaklubia, ja lopulta se liittyi Yhdyskuntaklubin kerhotoiminnan osaksi vuonna 2001.Käpylä, Kaupunginosat.netTUL Aviisi Korppi, Asta: Meidän Käpylä, s. 38–40. Tintta Kustannus 2007. Seura menestyi myös lentopallossa ja nousi 1961 SM-sarjaan josta kuitenkin putosi seuraavana vuonna.Miesten SM-sarjan ja SM-liigan sarjataulukot 1957-2014 Nykyisin se on liikuntaseura. ==Lähteet== Luokka:Helsinkiläiset urheiluseurat Luokka:Suomen Työväen Urheiluliiton jäsenseurat Luokka:Vuonna 1921 perustetut urheiluseurat
Happibaari

thumb|Japanilainen happibaari. Happibaari on anniskelupiste, jossa voi hengittää viihdekäyttöön tarkoitettua happea. Happea hengitetään nenään asetettavan kappaleen kautta. Hapet voivat olla hajustettuja. ==Aiheesta muualla== *YLE: Virkistystä happibaarista *YLE: Yrittäjäopiskelijat myyvät tuoksuhappea baarissa *Taloussanomat: Oslossa avattiin happibaari *City: Happibaarista potkua päivään *Aamulehti: Mitä happibaarissa oikein tapahtuu? Katso video! Luokka:Kauppa
Thomas Bormolini

Thomas Bormolini (s. 29. elokuuta 1991 Sondalo) on italialainen ampumahiihtäjä, joka edustaa CS Esercito -seuraa. Bormolini debytoi ampumahiihdon maailmancupissa joulukuussa 2014 Östersundissa ollen henkilökohtaisessa debyyttikilpailussaan 19. eli heti maailmancupin pisteillä. Parhaimmillaan hän on sijoittunut 13:nneksi Östersundin pikakilpailussa kaudella 2019–2020. Viestin maailmancupkisoissa hän on sijoittunut kerran toiseksi ja kaksi kertaa kolmanneksi. Bormolini on osallistunut kaksiin nuorten MM-kisoihin, joissa hänen paras sijoituksensa on 26. vuodelta 2012 Kontiolahdelta. Aikuisten arvokilpailuihin hän on osallistunut vuoden 2015 MM- kilpailuista Kontiolahdelta alkaen. Parhaimmillaan hän on sijoittunut 27:nneksi Östersundin MM-kilpailujen 2019 takaa-ajokilpailussa. == Lähteet == * Luokka:Italialaiset ampumahiihtäjät Luokka:Vuonna 1991 syntyneet Luokka:Elävät henkilöt
Arvo Kananen

Arvo Albert Kananen (30. kesäkuuta 1916 Viitasaari – 9. marraskuuta 2014 Viitasaari) oli suomalainen maanviljelijä, pankinjohtaja ja taidemesenaatti, koulutukseltaan agrologi. Arvo Kananen syntyi Viitasaaren Pasalassa maanviljelijäperheeseen. Hän kävi kansakoulun ja kirjeopistossa keskikoulua. Sotien aikana hän palveli armeijassa, muun muassa puolustusministeriössä. Hän valmistui agronomiksi Mustialan maamiesopistosta vuonna 1946 ja toimi maanviljelijänä Viitasaarella ja Pihtiputaalla vuoteen 1958 asti. Sen jälkeen hän työskenteli parikymmentä vuotta pankinjohtajana Pihtiputaalla ja jäi eläkkeelle vuonna 1979. Kananen harrasti itse maalaamista, ja hän halusi ryhtyä tukemaan ja edistämään kuvataidetta. Vuosina 1986–1987 hän rakennutti lapsuuskotinsa maisemiin Ateljeetalo Tuulensuun, johon liittyy veistospuisto. Taloa vuokrataan työskentelytilaksi taiteilijoille, ja he maksavat vuokransa näyttelytasoisina teoksina. Ateljeetalon taidekokoelmiin on näin karttunut runsaasti teoksia suomalaisilta ja ulkomaalaisilta tekijöiltä, ja Kananen hankki teoksia myös itse. Ateljeetalon toiminnan turvaamiseksi Kananen perusti vuonna 2000 säätiön. Hänen kuolemansa aikoihin taidekokoelma käsitti noin 300 teosta. — Vuonna 2016 vuokrausperiaate muuttui siten, että vuokra maksetaan rahana. Veistospuistossa on kuuden taiteilijan teoksia: Hannu Siren, Carolus Enckell, Veikko Hirvimäki, Martti Aiha, Pekka Jylhä, Radoslaw Gryta. __NOTOC__ ==Teoksia== * ==Lähteet== ==Aiheesta muualla== * Ateljeetalo Tuulensuun sivusto. * Arvo Kanasen muistokirjoitus Helsingin Sanomissa. Luokka:Suomalaiset pankinjohtajat Luokka:Suomalaiset mesenaatit Luokka:Vuonna 1916 syntyneet Luokka:Vuonna 2014 kuolleet
Nils Jakob Hoff

Nils Jakob Skulstad Hoff (s. 5. helmikuuta 1985 Bergen) on norjalainen soutaja, joka edustaa Fana RK-seuraa. Hän voitti vuonna 2013 pariairokaksikon maailmanmestaruuden Kjetil Borchin parina Chungjussa Etelä-Koreassa. Hoff edusti maataan vuoden 2012 kesäolympialaisissa Lontoossa, jossa hän sijoittui pariairokaksikossa seitsemänneksi, sekä vuoden 2016 kesäolympialaisissa Rio de Janeirossa, jossa hän sijoittui yksikössä 11:nneksi. Hoff on 198 senttimetriä pitkä ja painaa 95 kiloa. Hänellä on kaksi EM-pronssia pariairokaksikosta vuosilta 2012 ja 2013. Hoff on vuodesta 2014 seurustellut maastohiihdon olympiavoittajan Therese Johaugin kanssa. He kihlautuivat vuoden 2021 lopulla. == Lähteet == Luokka:Norjalaiset soutajat Luokka:Vuonna 1985 syntyneet Luokka:Elävät henkilöt
Kévin Anin

Kévin Anin (s. 5. heinäkuuta 1986 Le Havre) on ranskalainen jalkapalloilija, joka edustaa Ligue 1:ssa pelaavaa OGC Niceä. Oikeajalkaisen Aninin pelipaikka on keskikenttäpelaaja. Hän ei ole pelannut yhtään ottelua loukkaannuttuaan kesällä 2013 auto-onnettomuudessa. == Seurajoukkueura == Aninin kasvattajaseura on Le Havre AC, jota Anin edusti aikuisten tasolla vuodet 2006-2010. Kaudella 2007-2008 hän voitti Le Havren kanssa Ligue 2:n ja Anin debytoi seuraavalla kaudella Ligue 1:ssä. Kesällä 2010 Anin siirtyi Ligue 1 -seura FC Sochauxiin. jota hän edusti puolentoista vuoden ajan pelaten 38 liigapeliä ilman osumia. Tammikuussa 2012 Anin siirtyi niin ikään Ligue 1:ssä pelanneeseen OGC Niceen, jossa hän sai hyvin vastuuta. Loukkaannuttuaan kesällä 2013 auto-onnettomuudessa Anin ei ole pelannut yhtään peliä Nicen paidassa, vaikka hän on yhä joukkueessa. == Auto-onnettomuus == Kévin Anin loukkaantui vakavasti 4. kesäkuuta 2013 auto-onnettomuudessa 60 kilometriä Rouenista koilliseen. Hän nukkui takapenkillä, kun auton kuljettaja menetti autonsa hallinnan. Pahoja käsi- ja selkäydinvammoja kärsinyt Anin vaivutettiin koomaan, jossa hänet pidettiin viikon ajan. Kuukauden kuluttua onnettomuudesta Anin pääsi kotiin. Hän ei ole pelannut virallisia otteluita onnettomuuden jälkeen. Tällä hetkellä hän pitää taukoa, mutta kuuluu silti yhä Nicen joukkueeseen. On mahdollista, että Anin vielä jonain päivänä palaa ammattilaisjalkapallon pariin. == Lähteet == * * http://int.soccerway.com/players/kevin-anin/39622/ * http://www.iltasanomat.fi/jalkapallo/art-1288580670592.html Luokka:Ranskalaiset jalkapalloilijat Luokka:Vuonna 1986 syntyneet Luokka:Elävät henkilöt
Suviranta (Järvenpää)

Suviranta on taiteilija Eero Järnefeltin talo Järvenpäässä, Tuusulanjärven rannassa. Talo on rakennettu vuonna 1901 ja talon suunnitteli Järnefeltin ystävä, arkkitehti Usko Nyström. Järnefelt asui perheineen talossa vuoteen 1917, jonka jälkeen he muuttivat Helsinkiin. Myös F. E. Sillanpää on oleillut talossa. Eero Järnefeltin tytär, taidemaalari Laura Järnefelt muutti taloon vuonna 1933, ja asui talossa kuolemaansa, vuoteen 1985 saakka.Suviranta Päärakennus on pinta-alaltaan noin 450 kerrosneliömetriä. Tontissa on maata kaksi hehtaaria ja vettä noin kaksi hehtaaria. Kiinteistöön kuuluu päärakennuksen lisäksi talousrakennus ja rantasauna. Yleiskaavassa alueella on SR-määräys, eli se on suojeltava alue. Järvenpään kaupunki osti tammikuussa 2018 Suvirannan sen omistajalta 775 000 eurolla ja talossa asuvalta Järnefeltin tyttärenpojalta Juhani Kolehmaiselta, jolle jäi elinikäinen asumisoikeus taloon. Kauppaan kuuluu myös talon irtaimistoa noin 75 000 euron arvosta. Talosta on tarkoitus aikanaan tehdä Järnefelt-museo. Suvirantaan pääsee tutustumaan varaamalla ajan etukäteenhttps://vello.fi/jarvenpaanmuseopalvelut/suviranta. ==Lähteet== Luokka:Järvenpään rakennukset ja rakennelmat Luokka:Lepola (Järvenpää) Luokka:Suomen asuinrakennukset
Frillesås BK

Frillesås Bandy eli virallisemmin Frillesås Bandyklubb (BK) on vuonna 1960 perustettu Ruotsin järvialueen maakunnan Hallandin Kungsbackan kunnan jääpalloseura. Seuran edustusjoukkue pelaa Ruotsin korkeimmalla sarjatasolla Elitserienissä. == Lähteet == == Aiheesta muualla == * Joukkueen virallinen sivu Luokka:Ruotsalaiset jääpalloseurat Luokka:Kungsbackan kunta Luokka:Vuonna 1960 perustetut urheiluseurat
Kuvatarkkaamo

Kuvatarkkaamo () on televisiotuotantotilojen, televisiostudion tai ulkotuotantoauton yksikkö, missä säädetään televisiokuvaa. s. 22 Kuvatarkkaamo kuuluu monikameratuotantoon. Kuvatarkkaamossa sijaitsevat kunkin televisiokameran tarkkailuyksiköt. Niissä säädetään kameran kuvan laatua, mm. valkoisen tasoa, mustan tasoa, keskialuetta eli gammaa ja värien sävyjä. Kamerat myös säädetään teknisesti sellaisiksi, että eri kameroitten kuvia voidaan leikata keskenään. Tämä leikkaustoiminta tapahtuu televisio- ohjaamossa. Kuvatarkkaamossa työskentelee kuvatarkkailija, ja videokuvia leikkaa mikseri eli videomiksaaja. s. 17, 59-86. Monikameratuotannon kuvatarkkaamo on yleensä valaistustarkkaamon yhteydessä, koska valaistuksen oikea säätäminen on hyvän kuvatarkkailun edellytys. Näin valaistuksesta vastaava kuvaaja, valaistusmestari tai valaisija sekä kuvatarkkailija työskentelevät tiiviissä yhteistyössä. ==Lähteet== Luokka:Televisiotuotanto
Jääpallon Allsvenskan-kausi 2008–2009

Ruotsin jääpallon Allsvenskan pelattiin kaudella 2008–2009 kolmessa kymmenen joukkueen lohkossa, joissa pelattiin kaksinkertainen sarja. Lohkojen kaksi parasta joukkuetta selviytyivät Elitserienin karsintoihin. Koska Allsvenskan muuttui kaksilohkoiseksi 12 joukkueen sarjaksi, joka lohkon kaksi viimeistä putosi suoraan 1. Divisioonaan. Lisäksi 3. viimeiset karsivat 1. Divisioonan joukkueiden kanssa Allsvenskan-paikastaan. Ennen kauden 2008 alkua Linköpingin BK Derby luopui Etelälohkon sarjapaikastaan pelaajapulaan vedoten ja tilalle nousi Tranås BoIS. == Pohjoislohko == == Keskilohko == == Etelälohko == ==Elitserien-karsinnat== Karsinnat pelattiin kahdessa neljän joukkueen lohkossa. Karsinnoissa pelasivat Elitserienin neljä heikointa ja Allsvenskanin neljä parasta joukkuetta. Molempien lohkojen kaksi parasta joukkuetta selviytyivät seuraavaksi kaudeksi Elitserieniin. ===Pohjoislohko=== Joukkue O V T H Maalit P HaparandaTornio Bandy 6 4 0 2 26-22 8 Falu BS 6 3 1 2 27-23 7 Gripens BK Trollhättan 6 2 1 3 37-38 5 Tillberga Bandy Västerås 6 2 0 4 27-34 4 HaparandaTornio Bandy nousi Elitserieniin. ===Etelälohko=== Joukkue O V T H Maalit P IFK Kungälv 6 5 1 0 32-12 11 Katrineholm Värmbol BS 6 2 2 2 24-22 6 Lidköpings AIK 6 1 3 2 21-29 5 GAIS Bandy, Göteborg 6 1 0 5 15-29 2 IFK Kungälv nousi säilyi Elitserienissä. ==Allsvenskan-karsinnat== Joukkue #1 Maalit Joukkue #2 Ottelu 1 Ottelu 2 IFK Rättvik 10-8 UNIK, Uppsala 7-5 3-3 Kareby IS 5-13 Jönköping Bandy 3-6 2-7 Mosseruds GF 7-11 Gustavsbergs IF 5-5 2-6 Jönköping ja Gustavsberg säilyttivät Allsvenskan-paikkansa - Rättvik nousi Allsvenskaniin ==Lähteet== *- International Database Luokka:Jääpallon Allsvenskan-kaudet Luokka:Vuoden 2008 jääpallo Luokka:Vuoden 2009 jääpallo